Remy de Gourmont
Remy de Gourmont var en fransk forfatter og kritiker, som spillede en stor rolle for den sene litterære symbolisme (romanen Sixtine, 1890) og udøvede en omfattende essayistisk virksomhed. Gourmont var med til at grundlægge det vigtige tidsskrift Mercure de France (1889) og gjorde sig bemærket med et skrift om middelalderlig latinsk digtning, Le Latin mystique (1892).
Han skrev desuden en lang række essays om vidt forskellige emner, bl.a. æstetik og stilistik.